Tien beseer in Knysna-busongelukTien mense is Sondagoggend beseer, waarvan drie ernstig, na ŉ bus teen ŉ afleweringsvoertuig gebots het op die N2 naby Knysna. Die botsing het omstreeks 2:20 Sondagoggend plaasgevind. Die bestuurder van die bus is ernstig beseer. ŉ Paartjie van Knysna moes met meganiese toerusting uit die afleweringsvoertuig bevry word. Die bus het 58 passasiers vervoer. Sewe van die passasiers is beseer en na ŉ nabygeleë hospitaal geneem vir verdere behandeling.